Folketing
2014-01-31

Det er jo fint, hvis jeg har taget fejl, ingen problemer i det. Jeg kan bare sige, at høringssvarene problematiserer lige præcis det her. Så der er i hvert fald en juridisk uenighed om, hvordan vi skal tolke de her regler. Igen kunne det være rart, hvis teoretikerne talte lidt sammen med praktikerne. Altså, hvad sker der rent faktisk derude? Hvordan gør man det rent faktisk? Det kunne være rart, hvis vi fik at vide, hvilken erfaring man har på det område. Hvor mange køretøjer bliver konfiskeret, efter hvilke bestemmelser, hvad er det for typer af køretøjer? Det er det, som FDM påpeger. Er de blevet for nervøse, er det uden grund, at de påpeger de her ting? Det ville være helt fint at få det her afdækket. Det glæder vi os til at få, for konfiskationsordningen er enormt effektiv, men vi skal passe på retssikkerheden.